b'\n_START_ARTICLE_\nNem\xc5\xa1ka zveza\n_START_SECTION_\nOzadje\n_START_PARAGRAPH_\nGlavni cilj dunajskega kongresa je bil za\xc4\x8drtati nove meje Evrope po zmagi nad Napoleonom. \xc5\xa0tevilni nem\xc5\xa1ki patrioti so si \xc5\xbeeleli ustanovitve nacionalne nem\xc5\xa1ke dr\xc5\xbeave, vendar so se jim upi kmalu razblinili, in tudi Rimsko-nem\xc5\xa1ko cesarstvo, ki je bilo razpu\xc5\xa1\xc4\x8deno leta 1806, ni bilo obnovljeno. Pri\xc5\xa1lo je do ustanovitve Nem\xc5\xa1ke zveze. Zveza je bila ukinjena po avstrijsko pruski vojni leta 1866.\n_START_SECTION_\nZveza in ustava\n_START_PARAGRAPH_\nZvezi je predsedovala Avstrija. Edini zvezni organ je bila zvezna skup\xc5\xa1\xc4\x8dina, sestavljena iz predstavnikov dr\xc5\xbeav \xc4\x8dlanic. Skup\xc5\xa1\xc4\x8dina se je sestajala v Frankfurtu na Majni. Ustava Zveze je bila sprejeta na dunajskem kongresu 8. 6. 1815.'